b'\n_START_ARTICLE_\nAna Kobal Ziherl\n_START_SECTION_\n\xc5\xbdivljenje in delo\n_START_PARAGRAPH_\nAna Ziherl, roj. Kobal je mati Borisa, Vande, Milo\xc5\xa1a in Branka._NEWLINE_Obiskovala je osnovno \xc5\xa1olo v \xc5\xa0kofji Loki pri ur\xc5\xa1ulinkah. Med letoma 1903 in 1913 je bila v razli\xc4\x8dnih administrativnih slu\xc5\xbebah. Vsaj med 1910 in 1913 v Trstu. Tam se je poro\xc4\x8dila s sodnim uradnikom Josipom, ki je umrl konec leta 1944 v tabori\xc5\xa1\xc4\x8du Dachau. Med letoma 1914 in 1917 z dru\xc5\xbeino \xc5\xbeivela v Scheiflingu (Avstrija), potem v \xc5\xa0kofji Loki do 1921, ko so se preselili v Ljubljano. Od leta 1933 je pomagala zaprtim komunistom v Sremski Mitrovici (tu je bil zaprt sin Boris). Leta 1934 je bila v njenem stanovanju IV. konferenca KPJ, \xc4\x8dlanica je bila od 1935. Tedaj je delal tudi v glavnem odboru Rde\xc4\x8de pomo\xc4\x8di, med vojno pa v okro\xc5\xbenem odboru Slovenske narodne pomo\xc4\x8di. Po vojni je bila na\xc4\x8delnica skrbni\xc5\xa1kega oddelka za partizanske sirote na ministrstvu za socialno politiko LRS, upokojila se je leta 1950. Bila je predsednica AF\xc5\xbd v Ljubljani._NEWLINE_Spisala je nekaj \xc4\x8dlankov za Ljudsko pravico, Slovenskega poro\xc4\x8devalca in Lo\xc5\xa1ke razglede. Prejela je spomenico 1941 in odlikovanja: red bratstva in enotnosti s srebrnim vencem, zaslug za narod s srebrno zvezdo in dela z rde\xc4\x8do zastavo (1957)._NEWLINE_Leta 1969 so po njej poimenovali Ulico Ane Ziherlove v Zgornji \xc5\xa0i\xc5\xa1ki.'